# data[].attributes.body
ชื่อหนังสือ: ในความไหวนิ่งงัน : รวมบทกวีบันทึกปัจจุบันสมัย
ผู้แต่ง : นายทิวา
ประเภท : กวีนิพนธ์
รางวัลที่ได้รับ : รางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) ประจำปี 2553 ,  รางวัลรองชนะเลิศอันดับ 1 การประกวดหนังสือดีเด่น ประเภทกวีนิพนธ์ รางวัล "เซเว่นบุ๊คอวอร์ด" ครั้งที่ 7 ประจำปี 2553 , รางวัลชมเชย การประกวดหนังสือดีเด่น ประจำปี 2554 สำนักงานคณะกรรมการการศึกษาขั้นพื้นฐาน กระทรวงศึกษาธิการ

รวมกวีนิพนธ์การเมืองที่สะท้อนวิกฤติการณ์ความขัดแย้งของผู้คนในสังคมไทย โดยชี้ให้เห็นว่าวิกฤติของสังคมไทยปัจจุบันมีมูลเหตุมาจากที่นักการเมืองโดยเฉพาะบางคน มุ่งผลประโยชน์ตนมากกว่าผลประโยชน์ชาติ พาให้ผู้คนในสังคมไทยแตกแยกทางความคิดจนเกิดแบ่งฝักแบ่งฝ่าย วิกฤติการณ์เช่นนี้ฉายให้เห็นถึงความไม่เข้าใจแก่นแท้ของประชาธิปไตยของคนไทย ทั้งยังฉายให้เห็นถึงการขาดจิตสำนึกของนักการเมืองที่ทำให้คนไทยตกเป็นเหยื่อของการเมือง เรื่องส่วนตน และทำให้สังคมไทยกลายเป็นสังคมแห่งความเกลียดชัง!

# data[].attributes.body
ชื่อหนังสือ : คำพิพากษา
ผู้เขียน : ชาติ กอบจิตติ
รางวัล : รางวัลวรรณกรรมสร้างสรรค์ยอดเยี่ยมแห่งอาเซียน ปี2525
สำนักพิมพ์ : ต้นหมาก
ความหนา : 320 หน้า
ประเภท : นวนิยาย
คำพิพากษาเป็นเรื่องราวชีวิตของภารโรงนามว่า ฟัก ณ โรงเรียนเล็กๆแห่งหนึ่งในตำบล ฟักเป็นคนดี มีเมตตา แต่เขานี้เองได้ตกเป็นเหยื่อของ "คำพิพากษา" จากสังคม ที่ได้ทำร้ายเขาเสียจนเสมือนว่าเขานั้นได้ตายทั้งเป็น ความดีที่สะสมมานั้นได้กลายเป็นสิ่งไร้ค่า และทำให้เขานั้นถูกเหยียบย่ำโดยคำกล่าวหาว่าร้ายต่าง ๆ นานาของชาวบ้าน แสดงให้เห็นถึงอิทธิพลของค่านิยมสังคม ที่มีผลกระทบอันรุนแรงต่อปัจเจกบุคลที่ไม่ได้มีหน้ามีตาในสังคม เนื้อเรื่องได้นำเสนอเนื้อหาที่มีความรุนแรง แต่กระนั้นก็แฝงไปด้วยความรู้และข้อคิดที่น่าสนใจว่า จริงหรือ ที่ศีลธรรมนำพาซึ่งความสงบสุขมาสู่เรา เนื่องจากชีวิตของภารโรงผู้นี้ได้ถูกทำร้ายโดยสาเหตุจากการกระทำความดีของเขา นวนิยายเรื่องคำพิพากษา จึงเป็นการเสนอเรื่องราวแนวคิดของคนมีฐานะเป็นปัจเจกชน ที่มักตกเป็นเหยื่อของความเชื่อ และคำตัดสิน ของสังคมไม่ว่าเรื่องนั้นจะเป็นความจริงหรือไม่ก็ตาม ส่งผลให้บุคคลนั้นต้องอ้างว้างโดดเดี่ยวทุกข์ทรมาน ทั้งร่างกายและจิตใจ ผู้เขียนได้สร้างเรื่องราวโดยใช้สังคมชนบทไทยเป็นฉากมีตัวละครชื่อ ฟัก เป็นตัวเอกของ การดำเนินชีวิต ปัญหารุมเร้าฟักมากมายจนดิ้นไม่หลุด เขาพยายามต่อสู้เมื่อไม่มีทางออกจึงหนีจากโลกของความ เป็นจริง สร้างโลกใหม่ที่เขาหลงคิดว่าเป็นหนทางออกไปสู่อิสรภาพ ท้ายที่สุดเขาได้รับอิสรภาพที่แท้จริงนั่นคือ "ความตาย"

# data[].attributes.body
Color land ดินแดนสีสัน
ผู้แต่ง:กิตติพัฒน์ วิริยะ
สำนักพิมพ์:นามีบุ๊คส์,บจก.
ได้รับรางวัลวรรณกรรมแว่นแก้ว รางวัลชมเชยครั้งที่13

เรื่องราวโดยย่อมีอยู่ว่ารัฐแห่งหนึ่ง ซึ่งคือรัฐทีรัน เป็นดินแดนที่ผู้นำบอกผู้คนในสังคมว่า สีสันคือภัย สีขาวดำคือความมั่นคง สีสันทำให้คนมีความคิดมากเกินไป ทำให้วุ่นวายมีแต่ปัญหา เพื่อความมั่นคงและความสุข รัฐทีรันต้องมีแค่สีขาวและดำเท่านั้น! แต่ "มาวิน" เด็กหนุ่มช่างสงสัยกลับไม่เชื่อ ในใจเขามีคำถามผุดขึ้นมามากมาย ดวงอาทิตย์สีอะไร ทำไมการช่วยเหลือคนเป็นความผิด ท่านผู้นำมีตัวตนจริงหรือ ขาวดำคือสี แล้วเกี่ยวอะไรกับความมั่นคง ฯลฯ มาวินเชื่อว่าโลกนี้ไม่ได้มีแค่สีขาวดำ แต่ต้องมีดินแดนสีสัน เขาจึงตัดสินใจหนี เพื่อออกตามหาดินแดนที่เชื่อว่ามีอยู่จริง

# data[].attributes.body
ผู้เขียน: Jacqueline Kelly
สำนักพิมพ์: ทรู ดิจิตอล คอนเท้นท
รางวัล: วรรณกรรมเยาวชนการันตีด้วยรางวัลระดับโลก Newbery Honor Book

กลางฤดูร้อนของรัฐเท็กซัสอันแห้งแล้งในปี 1899 สาวน้อย "แคลเปอร์เนีย เวอร์จิเนีย เทต" วัย 11 ปี ที่เกิดท่ามกลางพี่น้องทั้ง 6 คน เป็นยุคที่เด็กผู้หญิงต้องอยู่กับเหย้าเฝ้ากับเรือน แต่นิสัยเหล่านั้นมันไม่ใช่ตัวตนของเธอเลยเพราะเธอรักการผจญภัย ช่างคิดชอบสังเกตความเป็นไปรอบๆ ตัวบางอย่างก็แผลงๆ แม้แต่พี่ๆ น้องๆ ยังต้องประหลาดใจ แต่นี่ถือเป็นเรื่องดี ที่เธอได้เปิดประตูสู่โลกใบใหม่ "โลกแห่งวิทยาศาสตร์" ที่มีคุณปู่เป็นผู้ร่วมอุดมการณ์ต่างวัย...

# data[].attributes.body
ชื่อหนังสือ มือนั้นสีขาว
ได้รับรางวัลซีไรต์แต่งโดย ศักดิ์ศิริ มีสมสืบ เป็นหนังสือรวมบทกวีนิพนธ์ไทยสมัยใหม่
เรื่องราวมุ่งแสดงอุดมคติอันเชิดชูคุณค่าความบริสุทธิ์ และความมีน้ำใจของมนุษย์ กวีถ่ายทอดความคิดเป็นรูปธรรมที่เข้าใจง่ายผ่านบุคคลและเหตุการณ์สมมุติ ซึ่งอาจเกิดขึ้นได้ในชีวิตจริงและสังคมจริง แสดงความแตกต่างระหว่างสภาวะอันบริสุทธิ์ไม่เสแสร้งของเด็ก กับสภาวะของผู้ใหญ่ที่ถูกครอบงำด้วยกรอบสังคม

# data[].attributes.headline
เพ็ญพิชชา 23

# data[].attributes.subject
เพ็ญพิชชา 23

# data[].attributes.body
ความสุขของกะทิ ตอน ตามหาพระจันทร์
ผู้แต่ง : งามพรรณ เวชชาชีวะ
สำนักพิมพ์ : แพรวสำนักพิมพ์
รางวัล : วรรณกรรมสร้างสรรค์ยอดเยี่ยมแห่งอาเซียน ประจำปี 2549 (ซีไรต์)
ประเภท : นวนิยาย
เรื่องราวของกะทิ เด็กหญิงที่ต้องสูญเสียแม่ซึ่งป่วยเป็นโรคกล้ามเนื้ออ่อนแรง หัวใจดวงเล็กๆ ที่บอบช้ำจากความโศกเศร้าเพราะสูญเสียผู้เป็นที่รักย่อมต้องใช้เวลาถนอมรักษา และแน่นอนว่าต้องมี "ยาใจ" ที่ถูกต้อง การรับมือและจัดหาที่ทางให้ความเศร้าอยู่ร่วมในเนื้อชีวิตได้อย่างลงตัว จะช่วยให้ชีวิตดำเนินต่อไปอย่างไม่ช้ำตรมนัก ซึ่งแน่นอนว่าไม่ใช่เรื่องง่าย ไม่ว่าเป็นเด็กหรือผู้ใหญ่ สัมผัสโลกของกะทิที่ยังคงให้ความสุขกับผู้อ่านอีกเช่นเคยค่ะ เพราะความสุขไม่ได้อยู่ไกลตัว ความฝันก็ไม่ได้ไกลเกินเอื้อม และในความเศร้า ก็มียังความหวัง สร้างสรรค์แรงบันดาลใจ ด้วยหนังสือดีที่ควรมีไว้ประจำบ้านและห้องสมุด

# data[].attributes.body
ชื่อเรื่อง : เวทมนตร์ร้ายของเด็กเจ้าปัญหา เล่ม3
ผู้เขียน : ไมเคิล บัคเล่ย์
ผู้แปล : ธิติมา สัมปัชชลิต
รางวัล : Oppenheim Toy Portfolio Platinum Award และ Kirkus Reviews Best Fantasy Book
ครอบครัวกริมม์รวมญาติ สำหรับซาบรีนาและดาฟเน กริมม์ นักสืบเทพนิยายรุ่นล่าสุดของตระกูล มีอยู่คดีหนึ่งที่พวกเธออยากจะไขมากกว่าคดีอื่นๆ นั่นคือใครลักพาตัวพ่อแม่ของเธอไปนานถึงปีกว่า ซาบรีนาเข้าไปยังสถานที่ซ่อนตัวของมือสีเลือด กลุ่มชาวนิรันดร์ชั่วร้ายที่กักขังพ่อแม่ของเธอไว้เป็นนักโทษ เธอมีโอกาสช่วยพ่อกับแม่ แต่กลับถูกตัวละครอันโด่งดังที่สุดในโลกขัดขวาง

# data[].attributes.headline
พิมพ์ภาดา 27

# data[].attributes.subject
พิมพ์ภาดา 27

# data[].attributes.body
ชื่อหนังสือ : วันที่แม่ไม่อยู่
ผู้เขียน : Kyung-sook Shin
ผู้แปล : วิทิยา จันทร์พันธ์
รางวัล : Man Asian Literary Prize 2011
ประเภท : นวนิยาย
เป๋นเรื่องราวครอบครัวนึงที่คุณแม่ของครอบครัวนี้หายไปเป็นเวลาสัปดาห์กว่าๆ ทุกคนในบ้านช่วงกันร่างใบปลิวแจกและแจ้งความกับตำรวจ ทุกคนต่างช่วยกันตามหาคุณแม่ของพวกเขา แต่ลูกๆไม่มีแม้กระทั่งรูปภาพของคุณแม่หรือรูปครอบครัวในปัจจุบันไม่รู้วันเดือรปีเกิดของผู้เป็นแม่อีกด้วย ในแง่คิดของลูกสาวคนโตที่สะท้อนมาในนวนิยายเล่มนี้คือการที่คิดว่าเรารู้จักแม่ดีแล้ว แต่กลับมาพบได้ว่าเรื่องที่เรารู้จักนั้นเป็นเรื่องที่เก่าหรือนานมาแล้ว เป็นเรื่องที่เล่าเกี่ยวกับบทบาทความเป็นแม่อย่างแท้จริง เช่น การทำกับข้าวในเนื้อหานี้มีในหนังสือแม่ของพวกเขาไม่ชอบทำอาหารแต่ก็ทำให้พวกเขากินเป็นประจำ แม่ได้เอ่ยคำพูดออกมาว่า "จะมีใครงานแต่ที่ชอบได้ที่ไฟนงานก็เป็นงานที่ต้องทำอยู่ดี" แสดงถึงบทบาทความเป็นแม่ที่ต้องทำ อ่านแล้วรู้สึกกินใจอยู่ไม่น้อยเลยทีเดียวและสะท้อนหลากหลายมุมมองเพียงแค่หนังสือเล่มเดียว..

# data[].attributes.body
ชื่อเรื่อง“รามเกียรติ์” มีเค้าจากวรรณคดีอินเดียคือมหากาพย์รามายณะที่ ฤๅษีวาลมีกิ ชาวอินเดีย แต่งขึ้นเป็นภาษาสันสกฤต เมื่อประมาณ 2,400 ปีเศษ เชื่อว่าน่าจะเป็นที่รู้จักในหมู่ชาวไทยมาตั้งแต่สมัยโบราณ จากอิทธิพลของลัทธิพราหมณ์ฮินดู

สำหรับเรื่องรามเกียรติ์ของไทยนั้น มีมาตั้งแต่สมัยอยุธยา ในสมัยกรุงธนบุรี สมเด็จพระเจ้ากรุงธนบุรีได้ทรงพระราชนิพนธ์สำหรับให้ละครหลวงเล่น ปัจจุบันมีอยู่ไม่ครบ ต่อมาในสมัยรัตนโกสินทร์รัชกาลที่ 1 ได้ทรงพระราชนิพนธ์ขึ้นเพื่อรวบรวมเรื่องรามเกียรติ์ ซึ่งมีมาแต่เดิมให้ครบถ้วนสมบูรณ์ตั้งแต่ต้นจนจบ

พระบาทสมเด็จพระพุทธเลิศหล้านภาลัยได้ทรงพระราชนิพนธ์บทละครเรื่องรามเกียรติ์ เพื่อให้ละครหลวงเล่น โดยได้ทรงเลือกมาเป็นตอนๆ ในสมัยพระบาทสมเด็จพระมงกุฎเกล้าเจ้าอยู่หัวทรงพระราชนิพนธ์บทละครเรื่องรามเกียรติ์    พบกับจุดกำเนิดแห่งมหากาพย์สงคราม ความรัก และความแค้น จากวรรณคดีอมตะของไทยที่ทรงคุณค่าทุกกาลสมัย สู่หนังสือภาพสวยงามน่าสะสม "รามเกียรติ์ ปฐมบท" นำเนื้อเรื่องรามเกียรติ์มาเรียบเรียงใหม่ให้เข้าใจง่าย พร้อมภาพประกอบร่วมสมัยสุดวิจิตรตระการตา ที่ทีมงานตั้งใจสร้างสรรค์นานนับปี เนื้อหาในเล่มนี้ กล่าวถึงปูมหลังของตัวละครต่างๆ ที่มีทั้งด้านดีและด้านอัปลักษณ์ในตัวคนเดียวกัน เพื่อสะท้อนให้เห็นว่า แท้จริงแล้วทุกตัวละครมีความเป็นมนุษย์ที่มีทั้งด้านดีและด้านร้าย ในตัวเทวดามีความเป็น "ยักษ์" และในตัวยักษ์ก็มีความเป็น "เทวดา" เช่นกัน

# data[].attributes.body
แฮร์รี่ พอตเตอร์กับศิลาอาถรรพ์(เล่ม1) รางวัลหนังสือวิตเทกเกอร์แพลตินัมสี่รางวัล (ทั้งหมดได้รับเมื่อ ค.ศ. 2001)
เรื่องย่อ::เรื่องราวเริ่มขึ้น เมื่อเด็กกำพร้านาม "แฮร์รี่ พอตเตอร์" ที่อาศัยอยู่กับลุงและป้า เผลอปล่อยงูใส่ลูกพี่ลูกน้องตอนไปเที่ยวสวนสัตว์ จากเหตุการณ์ครั้งนั้น ทำให้เขาได้รับจดหมาย ซึ่งลุงและป้าคอยเอาไปทำลายจนมันถูกส่งมาเรี่อยๆ ในคืนวันเกิดแฮร์รี่ เขาพบกับแฮกริดและรู้ว่าตัวเองเป็นพ่อมด นั่นทำให้เขาได้มีโอกาสไเข้าสู่โรงเรียนของผู้วิเศษนาม "ฮอกวอตส์" ไม่นานเขาก็ได้รับรู้ปริศนาแห่งรอยแผลรูปสายฟ้าที่หน้าผาก แฮกริด ได้เอ่ยบางอย่างเกี่ยวกับชื่อ "ลอร์ดโวลเดอมอร์ ผู้ชั่วร้ายที่สุดและเขาคือคนฆ่าพ่อ-แม่ของแฮร์รี่ และสิ่งที่โวลเดอมอร์ต้องการที่สุดในตอนนี้ก็คือ ศิลาอาถรรพ์คือ ที่จะฟื้นคืนพลังความชั่วร้าย แฮร์รี่จึงวางแผนที่จะป้องกันศิลานี้ไว้ให้จงได้

# data[].attributes.body
ชื่อเรื่อง : ปาฏิหาริย์แมวลายส้มผู้พิทักษ์หนังสือ
ประเภท : นวนิยาย
ผู้แต่ง : โซสุเกะ นัตสึคาวะ
รางวัลที่ได้รับ : รางวัลรองชนะเลิศ Japan Bookseller Award

"นัตสึกิ รินทาโร่" นักเรียนหนุ่มมัธยมปลาย อาศัยอยู่กับปู่ที่เป็นเจ้าของร้านหนังสือเก่าแห่งหนึ่ง เมื่อปู่เสียชีวิตกะทันหัน เด็กหนุ่มได้รับสืบทอดกิจการ แต่ตัวเขากลับไม่มั่นใจว่าจะทำได้ ในตอนนั้นเองแมวลายส้มพูดได้ที่แอบอยู่ในร้านก็ปรากฏตัว แมวตัวนี้ขอให้รินทาโร่ร่วมเดินทางไปปกป้อง "หนังสือ" ให้พ้นจากเงื้อมมือของ "ศัตรู" ที่เกลียดชังหนังสือ การผจญภัยในเขาวงกตของคนกับแมวจึงเริ่มต้นขึ้น

# data[].attributes.body
ชื่อหนังสือ : พุทธศักราชอัสดงกับทรงจำของทรงจำของแมวกุหลาบดำ
ประเภท : นวนิยาย
ผู้แต่ง : วีรพร นิติประภา
รางวัลที่ได้รับ : รางวัลซีไรต์ ประเภทนวนิยาย ประจำปี พ.ศ.2561

ความทรงจำของคน ความทรงจำของแมว ความทรงจำที่คลุมเครือ โศกนาฏกรรมของผู้คนบนประเทศไร้ทรงจำ "วีรพร นิติประภา" เห็นถึงความเว้าแหว่งในทรงจำของผู้คน จึงหยิบฉากตอนของเหตุการณ์สำคัญต่าง ๆ ในประเทศที่แทบจะไม่มีความทรงจำนี้มาเขย่าขย้อนเล่น แล้วจับเรื่องราวทั้งหมดเข้าไปอยู่ในความทรงจำของแมวตัวหนึ่ง ซึ่งมันก็นึกออกและบอกเล่าออกมากระท่อนกระแท่นตามประสาแมว ๆ ทั้งสิ่งที่เห็นและได้ยินเองจากคนในบ้านที่อาศัยอยู่ และเรื่องเล่าที่ผู้คนเล่าสู่กันฟัง ที่มันเองก็ไม่รู้ต้นสายปลายเหตุ เพื่อสะท้อนให้เห็นถึงระบบจำของคนเราที่มักนึกออกเป็นห้วง ๆ และมักเป็นทรงจำที่เข้าข้างตัวเองเสมอด้วย

# data[].attributes.body
ชื่อหนังสือ : เจ้าหงิญ
หนังสือรางวัลซีไรต์ : ประจำปี พ.ศ. 2548
ผู้แต่ง : บินหลา สันกาลาคีรี (วุฒิชาติ ชุ่มสนิท)
ประเภท : เรื่องสั้น
เป็นวรรณกรรมประเภทรวมเรื่องสั้น ที่ผสมผสานระหว่างโลกของนิทานและความเป็นจริง ซึ่งผู้เขียนได้นำเสนอในรูปแบบของนิทานเป็นเรื่องราวเกี่ยวกับการเรียนรู้ ประสบการณ์ ทางอารมณ์ การเผชิญกับปัญหาและอุปสรรค การแสวงหาความสุขของชีวิต แต่ด้วยความเขลามนุษย์จึงดิ้นรนและหลงอยู่ในมายา และในที่สุดมนุษย์ก็จะเลือกที่จะไปสู่ชีวิตที่เรียบง่าย ผู้เขียนนำเสนอ นิทาน 8 เรื่อง ซ้อนกันเป็นเรื่องยาว โดยสร้างตัวละครที่หลากหลาย ทั้งคน สัตว์ สิ่งของ แต่ตอนท้ายมาบรรจบกันด้วยดี

# data[].attributes.body
ชื่อหนังสือ:ไส้เดือนตาบอดในเขาวงกต
ผู้แต่ง:วีรพร นิติประภา
ประเภท:เรื่องสั้น
รายละเอียด:นวนิยายที่เต็มไปด้วยศัทพ์แสงสัญลักษณ์ในทุกฉากตอน ฉาบซ่อนในเรื่องรักสามเส้าแสนธรรมดา ปรุงรสด้วยเสน่ห์รายละเอียดของความร่วมสมัย ผ่านบุคลิก รสนิยม และการดำเนินชีวิตของตัวละครเรื่องนี้ ถ้าจะอ่านเอารส ก็เพลินใจไปกับลีลาการใช้ภาษาที่ลื่นไหลด้วยวรรณศิลป์งดงาม ฉายให้เห็นชะตาชีวิตของผู้คนอย่างเราๆ ท่านๆ ที่มีชีวิตอยู่กับความรัก ผิดหวัง กำพร้า แสวงหา ความจำเสื่อม บ้าอยู่กับการหลอกตัวเองและคนอื่น เพื่อรอให้จุดจบมาถึงในวันหนึ่ง ส่วนถ้าจะอ่านเอาเรื่อง ก็สามารถทำให้ขบคิด พินิจพิเคราะห์ และคาดเดาไปต่างๆ ได้อย่างฉงนฉงาย ว่าทำไมหนอ เด็กกำพร้าเหล่านี้จึงมีชีวิตที่แหว่งวิ่นเสียเหลือเกิน อะไรที่ปะติดปะต่อชะตากรรมของทุกตัวละครเข้าด้วยกัน อะไรที่ทำให้พวกเขาพลัดหลงไปทั้งภายในและภายนอกจิตใจ และถ้าอ่านแบบไม่คิดอะไรเลย ขอบอกว่าอย่างน้อย หนังสือเล่มนี้ก็จะทำให้รักดนตรี จนอดที่จะเสิร์ชหาในยูทูปมาเปิดคลอไม่ได้ เมื่อถึงฉากที่เล่าถึงอาหาร ก็อดที่จะคั่นหน้านั้นไว้ แล้วออกไปหาชิมตามให้ได้ เมื่อบรรยายถึงแมกไม้ ก็อยากจะมีสวนที่เป็นดงดอกไม้อย่างนั้นบ้าง ส่วนเมื่อกล่าวถึงการเดินทาง ก็อดที่จะตั้งคำถามกับตัวเองไม่ได้ว่า เรากำลังทำอะไรอยู่ และความรู้สึกเมื่อปิดหน้าสุดท้ายลง ก็คือเราจะรักชีวิตมากขึ้น เท่านี้ไม่เพียงพอหรือสำหรับการเป็นนวนิยายดีๆ เล่มหนึ่ง

# data[].attributes.body
ชื่อหนังสือ : ขุนทองเจ้าจะกลับมาเมื่อฟ้าสาง
หนังสือรางวัลซีไรต์ : ประจำปี พ.ศ. 2524
ผู้แต่ง : อัศศิริ ธรรมโชติ
ประเภท : เรื่องสั้น

ขุนทองเจ้าจะกลับเมื่อฟ้าสางเป็นชื่อของเรื่องสั้นเรื่องหนึ่งใน 13 เรื่อง ผู้เขียนได้รับแรงถูกกระตุ้นจากเหตุการณ์ 6 ตุลาคม 2519 คือช่วงที่มีการประกาศเรียกร้อง ให้ผู้ที่หลบหนีเข้าป่ากลับมารายงานตัว เน้นให้คนสำนึกในเรื่องของภูมิหลังทางประวัติศาสตร์และสังคม เนื้อหาส่วนใหญ่มีแนวทางไปในทางวรรณกรรม เพื่อชีวิต ความกดดันและความขัดแย้งทางการเมือง ผู้แต่งสามารถตีปัญหาสังคมได้อย่างลึกซึ้ง สามารถสร้างตัวละครอันมีมิติเหมือนคนจริงๆ ที่มีเลือดเนื้อให้จับต้องได้ มีความเศร้าที่อ่อนโยน สามารถสกัดกั้นอารมณ์ ลักษณะการเขียน ผู้เขียนพยายามให้รายละเอียดในการพรรณาเพื่อให้เกิดความรู้สึกที่รุนแรงแต่ เขาก็มีทางแก้ด้วยการ สร้างอารมณ์ชดเชย ซึ่งเป็น การเขียนที่มีคุณค่ายิ่ง

# data[].attributes.attachment_link.title
ขุนทองเจ้าจะกลับเมื่อฟ้าสาง

# data[].attributes.body
ชื่อหนังสือ: มนุษย์ซึมเศร้ากับเรื่องเล่าสีขาวดำ

ผู้แต่ง : นายพินต้า

ประเภท : สารคดี

หนังสือรางวัลซีไรต์ : รางวัลจากการประกวดหนังสือดีเด่นของสำนักงานคณะกรรมการการศึกษาขั้นพื้นฐาน รางวัลชมเชย ประเภทสารคดี

หนังสือเล่มนี้ เป็นหนังสือความเรียงบันทึกประสบการณ์ บอกเล่าเรื่องราว ประสบการณ์การป่วยเป็นโรคซึมเศร้าของผู้แต่ง ตั้งแต่จุดเริ่มต้นจนหายดี 1 ปีเต็มที่มีเจ้าหมาดำอยู่เคียงข้างไม่ไปไหน

เปิดประเด็นมาด้วยความรู้สึกที่ผมเกือบจะฆ่าตัวตายในวันหนึ่ง แต่สุดท้ายก็เปลี่ยนใจพาตัวเองกลับมาได้ ลากตัวเองไปพบจิตแพทย์ได้จนสำเร็จ ถูกวินิจฉัยว่าป่วยเป็นโรคซึมเศร้า เริ่มต้นรักษา ปรับตัว พยายามเปลี่ยนแปลงตัวเองเป็นคนใหม่ ทั้งจากยา และการฝึกความคิดไปในเวลาเดียวกันได้แทรกความรู้ทางวิชาการไว้มากมาย ตั้งแต่ความรู้พื้นฐานเกี่ยวกับโรค ความรู้พื้นฐานเกี่ยวกับยา การดูแลตัวเองของผู้ป่วย การก้าวผ่านความเลวร้ายของโรค ไปจนถึงการอยู่เป็นกำลังใจในวันที่ย่ำแย่ (ถูกออกแบบมาเพื่อให้คนซึมเศร้าอ่านได้อย่างสบายใจด้วยนะ)

# data[].attributes.body
ชื่อหนังสือ : สิ่งมีชีวิตที่เรียกว่าคน
หนังสือซีไรต์ : (รวมเรื่องสั้น)ประจำปี2542
ผู้เขียน : วินทร์ เลียววาริณ
ประเภท : เรื่องสั้น
รวมเรื่องที่สะท้อนสัญชาตญาณของความ ทั้งในแง่ของความต้องการทางกายภาพ ความรู้สึกนึกคิด และอารมณ์พื้นฐานของคน ผู้เขียนได้ชี้ให้เห็นว่าพฤติกรรมของคนที่เป็นอยู่ในปัจจุบันนี้ ส่วนหนึ่งเป็นผลมาจากสิ่งที่หล่อหลอมสิ่งมีชีวิตชนิดนี้ขึ้นมา ไม่ว่าจะเป็น องค์ประกอบของธาตุ มวลสสาร พันธุกรรมและดีเอ็นเอ และส่วนหนึ่งมาจากการขัดเกลาทางสังคม อาทิ จารีตประเพณี ความเชื่อและศาสนา  "สิ่งมีชีวิตที่เรียกว่าคน" เล่มนี้ เป็นการผสมผสานบทความ 17 บทความ และเรื่องสั้น 17 เรื่อง โดยผู้เขียนใช้บทความอธิบายความคิด ประเด็นทางปรัชญา และเป็นตัวนำเรื่องสั้นแต่ละเรื่องให้ผู้อ่านไปถึงจุดหมายที่ผู้เขียนต้องการจะสื่อ บทความและเรื่องสั้นจึงมีความสัมพันธ์กันเป็นคู่ๆ ถือเป็นกลวิธีการสร้างสรรค์เรื่องสั้นที่น่าสนใจ ซับซ้อน สนุกสนาน และชวนติดตาม “มิติใหม่ของงานเขียนร่วมสมัย..สื่อเรื่องราวและความคิดที่ซับซ้อนลึกซึ้ง
คณะกรรมการตัดสินรางวัลซีไรต์ ปี 2542
ความคิดสร้างสรรค์ในการใช้รูปแบบ เนื้อหา กลวิธี และแนวคิดในหนังสือรวมเรื่องสั้น สิ่งมีชีวิตที่เรียกว่าคน ของ วินทร์ เลียววาริณ จะกระตุ้นให้เยาวชนเกิดความคิดและจินตนาการ ทำให้เห็นว่าเราไม่จำเป็นต้องมีกรอบความคิดสำเร็จรูปหรือมีจินตนาการที่มีขอบเขตจำกัด..
สารานุกรมแนะนำหนังสือดี 100 ชื่อเรื่อง ที่เด็กและเยาวชนไทยควรอ่าน
หนังสือเล่มนี้น่าอ่านตรงประเด็นที่เขียนเกี่ยวกับเรื่องของคน แต่เป็นคนในความหมายตั้งแต่ถือกำเนิดย่อยลงเป็นพันธุกรรม เชื่อมต่อกับสรรพสิ่งทั้งมีชีวิตและวัตถุที่คนสร้างขึ้น ไล่ไปจนถึงเอกภพ จักรวาล มีคำถามเชิงปรัชญา แนวคิด อารมณ์ สัญชาตญาณ..”

# data[].attributes.body
ชื่อหนังสือ : ความน่าจะเป็น

หนังสือซีไรต์ : (รวมเรื่องสั้น) ประจำปี 2545
ผู้แต่ง : ปราบดา หยุ่น
ประเภท : เรื่องสั้น

ความน่าจะเป็น รวมเรื่องสั้นที่แสดงความคิดของคนรุ่นใหม่ที่มีมุมมองต่อโลกแตกต่างจากคนทั่วไป ซึ่งปราบดาใช้หลักการ ทางคณิตศาสตร์ สถิติศาสตร์ การเงิน การพนัน วิทยาศาสตร์ มารวมกับความสร้างสรรค์ทางการเขียนของเขาจนกลายมาเป็นเรื่องสั้นที่ตั้งคำถามต่อสังคมในหลายแง่มุม ซึ่งคนส่วนมากมักไม่สามารถหาคำตอบได้ หนังสือของปราบดาจึงเปรียบเสมือนตัวแทนทางความคิดของคนรุ่นใหม่ในสังคมความน่าจะเป็น สามารถแสดงความสร้างสรรค์ในการนำเรื่องที่ไม่น่าจะเป็นเรื่อง มาเขียนให้เป็นเรื่องที่น่าขบคิดหรือตั้งคำถามโดยไม่ให้คำตอบ เรื่องสั้นในหนังสือความน่าจะเป็นนี้ มีลีลาและกลวิธีการเขียนเฉพาะตัวและมีความหลากหลายแปลกใหม่ในด้านกลวิธีและขนบวรรณศิลป์ นอกจากนี้ยังมีความโดดเด่นในด้านการเล่นกับภาษาอย่างมีรากฐานทางวัฒธรรม

# data[].attributes.body
ชื่อหนังสือ : The Hole หลุมลับ
ผู้เขียน : พยอนฮเยยอง
ผู้แปล : ตรองสิริ ทองคำใส
สำนักพิมพ์ : Bibli
รางวัลที่ได้รับ : Shirley Jackson

หลุมลับ เริ่มเรื่องด้วยการฟื้นจากอาการโคม่าของโอกี อาจารย์หนุ่มใหญ่ที่ประสบอุบัติเหตุรถคว่ำขณะเดินทางท่องเที่ยวกับภรรยาเขารอดตายมาคนเดียวในสภาพอัมพาต ทำได้เพียงกะพริบตาและขยับแขนซ้ายเท่านั้น โลกของโอกีซึ่งกำลังรุ่งโรจน์พังครืนลงเพียงข้ามคืน แม่ยายผู้ได้ชื่อว่าเป็นคนในครอบครัวที่ยังเหลืออยู่ก็ก้าวเข้ามาดูแลโอกีอย่างเลี่ยงไม่ได้

โอกีเห็นใจและรู้สึกผิดต่อแม่ยายผู้ยังโศกเศร้ากับการตายของลูกสาวคนเดียว แต่ต่อมาเขาก็พบว่าแม่ยายมีพฤติกรรมประหลาด ที่น่าสงสัยที่สุดคือ แม่ยายเอาแต่ขุดหลุมไว้ทั่วสวน-สวนเดียวกับที่ภรรยาผู้ไม่เคยประสบความสำเร็จเลยสักอย่างในสายตาของโอกี เคยมุ่งมั่นตั้งใจปลูกปั้นอย่างดีแต่ยังทำไม่เสร็จก็มาจากไปก่อน แม่ยายขุดหลุมใหญ่ไว้หลุมหนึ่งหล่อนไม่บอกชัดเจนว่าขุดไปทำไม โอกีเฝ้าสังเกตความผิดปกติของแม่ยายด้วยความหวาดหวั่น ชีวิตใหม่ของโอกีจำกัดจำเขี่ยอยู่ในโลกคับแคบและมืดมนบนเตียงเพียงลำพัง ทุกวันผ่านไปราวกับค่อยๆ ถูกดูดกลืนลงสู่หลุมลึกลับนั้น โอกกีเฝ้าถามตัวเองว่าเขาโชคดีแน่หรือที่รอดชีวิตมาได้ และเขามีส่วนที่ทำให้ชีวิตกลายเป็นแบบนี้หรือไม่

นวนิยายเล่มนี้ค่อยๆ ฉายภาพให้เห็น ราวกับว่าเราตื่นขึ้นมาพร้อมโอกี เขาค่อยๆ เผยเรื่องราวของตนเอง ทั้งการต่อสู้กับสภาพพิการในปัจจุบันและพฤติกรรมของแม่ยายที่ชวนให้ระแวงสงสัย สลับกับเรื่องในอดีต รายละเอียดเหล่านี้ใส่มาพอให้เราได้ฉุกคิดถึงบางอย่างที่ซ่อนอยู่ในความคลุมเครือระหว่างบรรทัดคุณอาจผ่านเลยบางช่วงบางตอนไป และพบว่ามันมีความหมายอะไรแฝงไว้เมื่ออ่านซ้ำ

พยอนฮเยยอง นักเขียนหญิงชาวเกาหลีใต้ที่โดดเด่นอีกคนหนึ่งในยุคนี้ หนังสือเล่มนี้อาจไม่ได้มีฉากความรุนแรงชวนให้อกสั่นขวัญหนี แต่ก็ซ่อนความรุนแรงในครอบครัวและสังคมอีกรูปแบบหนึ่งไว้โดยที่เราแทบไม่รู้ตัว นี่คือนวนิยายแนวจิตวิทยาระทึกขวัญอีกเล่มที่ทั้งอ่านสนุกระทึกใจ เล่นกับจิตใจราวกับค่อยๆ ดึงเราลงไปในหลุมชีวิตที่น่าพรั่นพรึงและมืดมนนั้นด้วย และเช่นเดียวกับนวนิยายเกาหลีอีกหลายเรื่องที่แฝงการวิพากษ์สังคมไว้ หลุมลับ ก็เช่นกัน

# data[].attributes.body
ชื่อหนังสือ : ประชาธิปไตยบนเส้นขนาน
หนังสือรางวัลซีไรต์ : ประจำปี พ.ศ. 2540
ผู้แต่ง :วินทร์ เลียววาริณ

เป็นนวนิยายบันทึกเหตุการณ์จริงตามประวัติศาสตร์ในระหว่างเริ่มเปลี่ยนแปลงการปกครอง พุทธศักราช 2475 จนถึงพุทธศักราช 2535 เสมือนกระจกเงาบานใหญ่ที่สะท้อนภาพกงล้อการเมืองไทยในช่วงหกสิบปีที่ผ่านมา แนวคิดประชาธิปไตยที่เปลี่ยนแปลงไปในแต่ละยุค ดุจดั่งเส้นตรงสองเส้นที่วิ่งขนานกัน ทำให้เกิดคำถามว่า จะมีบ้างไหมที่สักวันหนึ่งมันจะเบี่ยงตัวรวมเป็นเส้นเดียวกัน เพื่อความมั่นคงของประชาธิปไตยที่ชาวไทยทุกคนปรารถนา

# data[].attributes.body
ชื่อหนังสือ : เรื่องเล่าจากยอดภูเขาน้ำแข็ง
ผู้แต่ง : ดาวเดียวดาย
ประเภท : กวีนิพนธ์
หนังสือรางวัล : สารคดีรางวัลยอดเยี่ยมนายอินทร์อะวอร์ด ประจำปีพุทธศักราช 2557

"เรื่องเล่าจากยอดภูเขาน้ำแข็ง" บันทึกจากประสบการณ์ตรงของผู้เขียนที่เป็นผู้ป่วยโรคซึมเศร้าที่เขียนจากความทรงจำและประสบการณ์ในการบำบัดรักษาอาการเจ็บป่วยด้วยโรคทางจิตเวช
กว่าแปดปีที่ต้องต่อสู้กับการทำความเข้าใจจิตใจ ความคิด อารมณ์ความรู้สึกของตนเอง จนหาย จึงถ่ายทอดประสบการณ์ออกมาเป็นอุทาหรณ์สอนใจ และช่วยให้ผู้อ่านเข้าใจและรับมือกับผู้ป่วยโรคซึมเศร้าได้ถูกวิธีขึ้น
เป็นเรื่องจริงจากผู้ป่วยโรคซึมเศร้าที่รับมือกับอาการป่วยอย่างเข้มแข็งและกล้าหาญมานานกว่า 7 ปี

# data[].attributes.body
ร.ส. ว382ร
ชั้น2 หอสมุดกลาง
หนังสือรางวัลซีไรต์ : ประจำปี พ.ศ. 2551

ชื่อหนังสือ : เราหลงลืมอะไรบ้างอย่าง
ผู้แต่ง : วัชระ สุจจะสารสิน ประเภท :รวมเรื่องสั้น

เราหลงลืมอะไรบางอย่าง  เป็นรวมเรื่องสั้นสิบสองเรื่องที่กล่าวถึงความเปลี่ยนแปลงของสังคมและความ เป็นไปของเหตุการณ์บ้านเมืองที่ทันสมัยในเชิงให้รายละเอียด   นักเขียนเน้นความเปลี่ยนแปลงทางความรู้สึกของผู้คนทั้งในสังคมชนบทและสังคม เมือง  ที่ถูกกลายกลืนด้วยความเจริญของสังคมเมือง จากความละเมียดละไมไปสู่ความหยาบกระด้าง และในที่สุดความรู้สึกแบบสังคมเมืองก็ครอบคลุมสภาพจิตใจของชนบทไว้ได้อย่าง สิ้นเชิง  นักเขียนยังเลือกที่จะท้าทายอำนาจรัฐด้วยการตั้งคำถามบางประการผ่านตัวละคร วิกลจริต   นำเสนอภาพเมืองที่สกปรก เต็มไปด้วยสารพันปัญหา รวมทั้งมลพิษและอาหารขยะด้วยเรื่องเล่าของคนเก็บขยะ  กล่าวได้ว่ารวมเรื่องสั้นชุดนี้โดดเด่นด้วยกลวิธีการเล่าเรื่องในแบบเฉพาะตน คือตั้งคำถามกับปัญหาในลักษณะที่เป็นปัญญาชน  นำเสนอสัญญะในเชิงเปรียบเทียบ  เว้นจากการสรุปหรือแนะทางออกด้วยการเปิดปลายให้ผู้อ่านขบคิดต่อคำถามเหล่า นั้นเอาเอง

การตั้งชื่อชุดว่า เราหลงลืมอะไรบางอย่าง เป็นการชี้ชวนให้ผู้อ่านฉุกคิดว่าขณะที่เรามองชีวิตไปข้างหน้า และพร้อมจะก้าวไปสู่ความเปลี่ยนแปลงของสังคมหรือของโลกอย่างรวดเร็วนั้น เราหลงลืมอะไรบางอย่างหรือเปล่า  เรากำลังละทิ้งความรู้สึกที่ครั้งหนึ่งเคยละเอียดอ่อน แล้วลุ่มหลงไปกับสื่อที่พัฒนาต่อเนื่องอย่างไม่หยุดยั้ง  เราละทิ้งความฝัน ความปรารถนาและจินตนาการที่คนรุ่นก่อนเคยให้ความสำคัญไปแล้วหรือ    นับว่า “เราหลงลืมอะไรบางอย่าง”  เป็นเรื่องสั้นชุดหนึ่งที่ท้าทายกับการตั้งคำถามเกี่ยวกับจิตสำนึกของคนใน สังคมปัจจุบันได้เป็นอย่างดี

# data[].attributes.body
เซเปียนส์ ประวัติย่อมนุษยชาติ [Sapiens: A Brief History of Humankind]
Author | ยูวัล โนอาห์ แฮรารี [Yuval Noah Harari]
Reward | National Library of China’s Wenjin Book Award

ตามชื่อของหนังสือที่ว่าด้วยต้นกำเนิดไปสู่พัฒนาการของมนุษยชาติตั้งแต่สมัยก่อนประวัติศาสตร์จนถึงศตวรรษที่21โดยสังเขป ซึ่งภายในนั้นแฝงด้วยข้อมูลทางวิทยาศาสตร์ สังคมศาสตร์ และประวัติศาสตร์ มีเนื้อหากึ่งประวัติศาสตร์กึ่งวิพากย์และวินิจฉัยความเป็นมนุษย์

ภายในหนังสือเล่มนั้นมีข้อมูลทางวิชาการมากมายอัดอยู่ข้างในอย่างเป็นเหตุเป็นผล มีการวิเคราะห์ที่มาของคำถามต่างๆซึ่งภายในเล่มก็มีคำตอบให้บ้าง หรือบางอย่างก็ยังคงเป็นปริศนาต่อไป แต่สิ่งสำคัญที่สุดคือหนังสือเล่มนี้มีการกระตุ้นให้คนอ่านเกิดความคิด เกิดการตั้งคำถามที่ไม่ใช่แค่ผิวเผิน ทำไมมนุษย์ถึงกลายเป็นสิ่งมีชีวิตที่ทรงอิทธิพลที่สุดในโลก? ทำไมจินตนาการจึงสามารถทำให้เรามีอำนาจได้? ทำไมการคิดค้นการเกษตรอาจกลายเป็นความผิดพลาดที่สุดของมนุษยชาติ? อะไรคือความสุขจริงๆของมนุษย์กันแน่?

จากที่เราเคยคิดว่าทำไมศาสนาจึงมีแต่คำสอนยุ่งยากและไม่มีเหตุมีผล จะกลายเป็นอะไรจึงทำให้เกิดศาสนาขึ้นมาในสังคม จากที่เรามัวแต่ถกเถียงประเด็นผิวสีถึงอดีตที่คนขาวเคยทำให้คนผิวสีกลายเป็นทาส คราวนี้เราจะได้มาค้นหาต้นตอว่ามีอะไรที่มันเกิดขึ้นก่อนหน้านั้นกันแน่ เรื่องที่เราคิดว่ารู้ดีสุดท้ายมันก็เป็นแค่สิ่งที่มนุษย์จินตนาการและตั้งชื่อให้มันเท่านั้นเองไม่ใช่หรือ?

“ผู้วิเศษบางคนอาจไม่ได้วิเศษจริง แต่พวกเขาส่วนใหญ่เชื่อว่าพระเจ้าและปีศาจมีอยู่จริง มหาเศรษฐีเชื่อโดยบริสุทธิ์ใจในการมีอยู่ของเงินตราและบริษัทจำกัด นักเคลื่อนไหวด้านสิทธิมนุษยชนส่วนใหญ่เชื่อโดยบริสุทธิ์ใจว่าสิทธิมนุษยชนมีอยู่จริง ไม่มีใครพูดโกหกตอนที่สหประชาชาติขอให้รัฐบาลลิเบียเคารพสิทธิมนุษยชนของประชาชน ถึงแม้ว่าทั้งสหประชาชาติ รัฐบาลลิเบีย และสิทธิมนุษยชน ล้วนแต่เป็นสิ่งที่สร้างขึ้นจากจินตนาการของเราเอง”

# data[].attributes.attachment_caption
 "อมตะ" นวนิยายรางวัลวรรณกรรมสร้างสรรค์ยอดเยี่ยมแห่งอาเซียน ประจำปี 2543 ผลงานของ "วิมล ไทรนิ่มนวล" ได้สร้างสรรค์นวนิยายชิ้นคลาสสิกนี้ ในบรรยากาศอันน่าทึ่งของโลกอนาคตที่มนุษย์เราสามารถเปลี่ยนถ่

# data[].attributes.body
เมื่อมนุษย์สถาปนาตัวเป็นพระเจ้า โครงสร้างทางศีลธรรมจริยธรรมของมนุษย์ย่อมสั่นคลอนเมื่อไม่ถูกยึดโยงอีกต่อไป สิ่งที่ท้าทายการอ่านนวนิยายเรื่องนี้ คือ เงื่อนปมแห่งการวิวาทระหว่างความเชื่อสองแนวทางที่แตกต่างกันในเรื่อง "วัตถุ" กับ "จิต" ร่างกายหนึ่งนั้นหากถูกเปลี่ยนสมองก้อนใหม่แล้ว คนผู้นั้นจะถูกครอบครองบงการชีวิตด้วย "จิต" หรือ "สมอง" ? และอะไรคือความหมายที่แท้จริงของความเป็นมนุษย์และความเป็นอมตะ? นี่คือนวนิยายอีกเรื่องหนึ่งที่สะท้อนโลกในอนาคตไกล และสิ่งที่เราได้ตระหนักถึง สิ่งนั้นได้ประจักษ์อยู่ต่อหน้าเราแล้ว อยู่ที่ว่าเราจะยอมรับหรือปฏิเสธมันเท่านั้นเอง นี่คือ "อมตะ" ประทีปจรัสแสงแห่งปัญญาอันประจักษ์ชัดที่สุดในวงกรรมกรรม

# data[].attributes.body
ชื่อหนังสือ : ระหว่างทางกลับบ้าน
หนังสือรางวัลซีไรต์ : ปี2562
ผู้แต่ง : อังคาร จันทาทิพย์
ประเภท : กวีนิพนธ์
ทุกชีวิตล้วนโหยหาและปรารถนาที่จะกลับบ้านซึ่งเป็นที่ให้เกิด ที่ให้ไกล
ที่ให้กลับ ที่ไม่นับเล็กใหญ่ ที่ให้อยู่ ที่ชีวิต จิตวิญญาณ อลวนซ่านอณู ที่สุขทุกข์ ทุกฤดู อยู่ในนั้น นำเสนอเรื่องบ้านในหลากหลายมิติ ทั้งบ้านของผู้ประพันธ์ และ บ้านของผู้คนหลากหลายอาชีพ หลากหลายชนชั้นสังคมในไทยและสังคมโลก บ้านจึงมีความหมายมากกว่าสถานที่เกิดและที่พำนักอาศัย แต่บ้านเป็นพื้นที่แห่งความทรงจำ ความรัก ความผูกพันและความสุขของสมาชิกในครอบครัว

# data[].attributes.body
ชื่อหนังสือ : นครคนนอก
ผู้แต่ง : พลัง เพียรพิรุฟห์
ประเภท : กวีนิพนธ์
หนังสือรางวัล:รางวัลซีไรต์ประจำปี พ.ศ 2559
"นครคนนอก" กล่าวถึงภาพเมืองที่มีการปะทะสังสรรค์ระหว่างผู้คนกับกระแสคลื่นโซเชียล ให้ภาพการเปลี่ยนถ่ายจากวัฒนธรรมเก่าไปสู่วัฒนธรรมใหม่อย่างฉับพลัน ทั้งยังแสดงวิถี และทัศนะของผู้คนในตรรกะที่เปลี่ยนแปลงไปจากสังคมไทยที่ผ่านมา รวมถึงความไม่เป็นธรรมทางการเมืองบางประการ ในทางกลับกันยังคงมีชีวิตของคนบางกลุ่มที่ยังดำเนินวิถีชีวิตอย่างเป็นสุข โดยไม่เกี่ยวข้องกับโซเชียลเน็ตเวิร์กที่กำลังถาโถมเข้าสู่ผู้คนทุกหมู่เหล่า ซึ่ง "พลัง เพียงพิรุฬห์" ได้เลือกถ่ายทอดผ่านบทกวีหลากหลายรูปแบบ ทั้งที่เป็นการนำเสนอตามแนวขนบนิยมอย่างเคร่งครัด การคิดสร้างสรรค์ที่เป็นไปตามสมัยนิยม รวมถึงการนำเสนอผ่านวรรณรูปที่มีความหมายจากคำและจากภาพที่ปรากฏ นอกจากนี้ บทกวี "นครคนนอก" ยังเป็นสิ่งที่ทำให้ผู้อ่านได้ย้อนทบทวนตัวเองว่า ได้ไหลไปตามกระแสนั้น จนทำให้เราเป็น "คนนอกนคร" ไปได้ในที่สุด

# data[].attributes.body
ชื่อหนังสือ: สิงโตนอกคอก
หนังสือรางวัล: รางวัลยอดเยี่ยม นายอินทร์อะวอร์ดปี 2558/รางวัลซีไรต์ปี 2560
ผู้เขียน:จิดานันท์ เหลืองเพียรสมุท
ในหนังสือเล่มนี้จะมีเรื่องสั้นภายในอยู่ 8 เรื่อง โดยเนื้อหาภายในเล่มจะส้อนความดี ความชั่ว ศีลธรรม ของมนุษย์ ทั้งนักการเมือง นักปกครอง รวมไปถึงประชาชนทั่วไป รวมไปถึงเรื่องราวโลกสมมติขึ้นของนักเขียน แอบแฝงไปด้วยการสะท้อนปัญหาของสังคมในชีวิตจริง เล่าถึงปัญหาการกดขี่และทางเลือก โดยใช้วิธีเล่าโดยมีเรื่องราวซ้อนทับกันอยู่จริยธรรมของมนุษย์ ยกตัวอย่างบทความหนึ่งของในเนื้อเรื่อง นิทานเล่าถึงสิงโตตัวหนึ่งที่รู้สึกแปลกใจ เมื่อได้มองเห็นลูกแกะที่คอยเฝ้ามองก้อนเมฆอย่างมีความสุข ความประหลาดใจแปรเปลี่ยนไปเป็นความอยากรู้จัก สิงโตเข้าไปพบลูกแกะเพื่อขอเป็นเพื่อน แต่ลูกแกะกลับวิ่งหนีไปด้วยความกลัว ต่อมาสิงโตกลับมาพบลูกแกะตัวเดิมอีกครั้งโดยบังเอิญ เมื่อมันถูกเพื่อนในฝูงบังคับให้ล่าเหยื่อ สิงโตขย้ำลูกแกะจนตายไปพร้อมๆ กับที่ลูกแกะกล่าวร้องว่า เพราะเช่นนี้นั่นล่ะ เราถึงเป็นเพื่อนกันไม่ได้

# data[].attributes.body
ชื่อหนังสือ : ลูกอีสาน
หนังสือรางวัลซีไรต์ : ประจำปี พ.ศ.2522

ผู้แต่ง : คำพูน บุญทวี
ประเภท : นวนิยาย
นวนิยายเรื่องลูกอีสานสะท้อนภาพชีวิตของชาวอีสานผ่านเรื่องเล่าคล้ายสารคดีชีวิตผสมนวนิยายที่แพรวพราวไปด้วยชั้นเชิงวรรณศิลป์งดงามด้วยสร้อยอักษรฉายภาพวิถีชีวิตอันแร้นแค้นของชาวอีสานได้อย่างโปร่งใสบริสุทธิ์ปราศจากน้ำเสียงที่แสดงความข่มขืนและไม่ได้พยายามตีแผ่ความชั่วร้ายของสังคมแต่ปลูกจิตสำนึกให้กับผู้อ่านโดยชี้ให้เห็นถึงแนวทางการเปลี่ยนแปลงของสังคม

# data[].attributes.body
ชื่อหนังสือ : ไม่มีหญิงสาวในบทกวี
หนังสือรางวัลซีไรต์ : ประจำปี พ.ศ. 2553
ผู้แต่ง : ซะการีย์ยา อมตยา
ประเภท :กวีนิพนธ์
“ไม่มีหญิงสาวในบทกวี” ของ ซะการีย์ยา อมตยา ทำหน้าที่งานศิลปะชิ้นนั้นได้ดี ในฐานะกวีนิพนธ์ที่พยามยามสื่อสารถึงเสรีภาพ และสันติภาพ ที่เป็นสากล

บทกวีแต่ละชิ้นในรวมบทกวีเล่มนี้ โดยบรรยากาศ เราจะพบเห็นกลิ่นไอสงครามเต็มไปหมด ทั้งสงครามในแผ่นดินไทย และแผ่นดินอื่น ที่กวีได้ทำลายขอบเขตของแผ่นดินออกไป ให้โลกนี้กลายเป็นแผ่นดินของพระเจ้า และเขาก็ส่งเสียงไปถึงพระเจ้า บนบาน และถามไถ่พระองค์ ถึงการประทานสันติสุข และความสงบสุขแก่แผ่นดินที่พระองค์สร้างขึ้น

ความสละสลวยและคมคายของภาษาช่วยให้สารในสื่อของไม่มีหญิงสาวในบทกวีชัดเจนขึ้น และยังดูลุ่มลึก นุ่มนวล ทำให้อ่านได้อย่างไม่รู้เบื่อ สอดบรรสานกันเป็นสารแห่งกวีนิพนธ์ที่เมื่อเราอ่านแล้วเสมือนดังว่าเราได้กำลังสื่อสารกับพระเป็นเจ้า เหมือนว่าเรากำลังตั้งคำถามถึงพระองค์ว่าเมื่อไหร่หนอที่จะทรงประทานสันติสุขมาสู่พวกเราและพื้นแผ่นดินของพระองค์

# data[].attributes.body
ชื่อหนังสือ :  หัวใจห้องที่ห้า
ผู้แต่ง : อังคาร จันทาทิพย์
ประเภท : บทกวี/กลอน

หัวใจห้องที่ห้า เล่มนี้ได้รับรางวัลวรรณกรรมสร้างสรรค์ยอดเยี่ยมแห่งอาเซียน(ซีไรต์)ประจำปีพ.ศ.2556 โดยนำเสนอเรื่องเล่าด้วยวิธีจำลองวิวัฒนาการของมนุษย์ตั้งเเต่ยุคโบราณก่อนประวัติศาสตร์ การตั้งชุมชมจนถึงสังคมร่วมสมัย โดยเฉพาะสังคมเมือง ซึ่งประกอบไปด้วยคนไร้บ้าน คนพลัดถิ่น คนกลุ่มน้อย โดยเชื่อมโยงเรื่องเล่าในอดีตกับวิถีชีวิตในปัจจุบันที่ล้วนระทมทุกข์ นำเสนอการปะทะสังสรรค์ท่ามกลางความหลากหลายทางวัฒนธรรม ซึ่งมองโลกเเละปรากฏการณ์ด้วยมุมมองที่ย้อนหลัง ในภาคเเรกหัวใจสี่ห้อง เเละภาคหลังนิทานเดินทาง จึงเป็นภาพคู่ขนานของการว่ายวนต่อสู้ดิ้นรนของอมนุษย์ ท่วงทำนองการประพันธ์ใช้ฉันทลักษณ์ที่หลากหลายเเละมีลีลาเฉพาะตน และนำเสนอความขัดแย้งท่ามกลางความยุคสมัยที่เปลี่ยนแปลงในเชิงวิพากษ์วิจารณ์

# data[].attributes.body
หนังสือรางวัลซีไรต์ : ประจำปี พ.ศ. 2532
ชื่อหนังสือ : ใบไม้ที่หายไป
ผู้แต่ง : จิระนันท์ พิตรปรีชา
ประเภท : กวีนิพนธ์

ใบไม้ที่หายไปเป็นกวีนิพนธ์ที่รวบรวมความรู้สึกนึกคิดของผู้เขียนจำนวน 35 ชิ้น มาเรียงร้อยตามเหตูการณ์ที่ผ่านเข้ามาสู่ชีวิตเธอโดยแบ่งออกป็น 5 ช่วงเวลา คือระหว่าง พ.ศ. 2513-2515 เธอคือสาวน้อยวัยเยาว์ผู้มองโลกอันสวยงาม ระหว่าง พ.ศ. 2516-2519 เธอคือผู้พลิกภาพลักษณ์ของดาวจุฟัาฯ มาสู่ผู้มีอดุมการณ์ มุ่งมั่นที่จะแก้ปัญหาสังคม ระหว่าง พ.ศ. 2520-2522 เธอคือทหารป่าที่เชื่อมั่นว่าการตัดสินใจถูกต้องแล้วที่จะอุทิศตนเพื่อ ต่อสู้กับความอยุติธรรมต่างๆ ระหว่าง พ.ศ. 2522-2523 เธอคือกรวดเม็ดร้าวที่เจ็บซ้ำด้วยความพ่ายแพ้ และเธอได้รับบทบาทของการเป็นแม่ ช่วงสุดท้ายระหว่าง พ.ศ. 2524-2528 เธอคือนักศึกษา วิชาประวัติศาสตร์ของมหาวิทยาลัยชั้นนำในอเมริกา เป็นช่วงเวลาของการรักษาบาดแผลชีวิตด้วยความสุขุม พร้อมกับเข้าใจธรรมชาติและสัจจะแห่งชีวิตดีขึ้น

# data[].attributes.headline
11 เกศราภรณ์

# data[].attributes.subject
11 เกศราภรณ์

# data[].attributes.body
ชื่อหนังสือ : ความสุขของกะทิ
หนังสือรางวัลซีไรต์ : ประจำปี พ.ศ.2549
ผู้แต่ง : งามพรรณ เวชชาชีวะ
ประเภท : นวนิยาย
ความสุขของกะทิ เป็นเรื่องของเด็กผู้หญิงวัย 10 ปี ชื่อกะทิ ซึ่งใช้ชีวิตอยู่กับตายาย โดยมีปริศนาแต่ต้นเรื่องว่าพ่อกับแม่ของเธออยู่ที่ไหน วันหนึ่งตายายก็พากะทิไปพบกับแม่ ซึ่งกำลังป่วยหนัก กะทิได้มีโอกาสอยู่กับแม่ในระยะเวลาอันสั้น แต่เป็นช่วงที่กะทิมีความสุขกับการอยู่กับธรรมชาติ และความรักที่ได้รับจากตายาย และญาติของแม่ และวันหนึ่ง แม่ได้จากกะทิไป ปริศนาเรื่องที่กะทิยังสงสัยอีกเรื่องหนึ่งก็คือ เรื่องของพ่อ และหลังจากแม่ตายแล้วน้าและลุงได้พากะทิไปยังสถานที่ที่แม่เคยอาศัยอยู่กับกะทิก่อนที่แม่จะป่วย และได้เล่าเรื่องราวของพ่อแม่ของกะทิให้ฟัง และมอบจดหมายที่แม่เขียนไว้ก่อนตาย เพื่อให้กะทิตัดสินใจว่าจะไปอยู่กับพ่อ หรือจะอยู่กับตายายเหมือนเดิม โดยให้กะทิตัดสินใจ ตอนท้ายกะทิก็ตัดสินใจเลือกสิ่งที่ตัวเองต้องการได้

# data[].attributes.body
​The White Book

เขียนโดย:Han Kang

ได้รับรางวัล:The Man Booker International Prize 2016
เรื่องย่อ:ผู้เล่าที่ไร้นามซึ่งย้ายไปอยู่ในเมืองหนึ่งในยุโรปแต่กลับถูกหลอกหลอนด้วยเรื่องราวของพี่สาวผู้ที่มีชีวิตได้เพียงแค่สองชั่วโมงหลังคลอดแล้วก็เสียชีวิตขณะพิจารณาความตายเธอก็มุ่งความสนใจไปที่ความขาวและภาพแทนของมันต่อสิ่งต่างๆ หนังสือใช้กลวิธีเล่าเรื่องโดยใช้สิ่งของสีขาวจำนวน 64 รายการ เป็นหนังสือเกี่ยวกับความอาลัย การเกิดใหม่ ความงาม ความเปราะบาง และความแปลกแยกในชีวิต

# data[].attributes.body
“พุทธศักราชอัสดงกับทรงจำของทรงจำของแมวกุหลาบดำ”
นวนิยายเรื่องนี้บอกเล่าเรื่องราวของครอบครัวชาวจีนที่อพยพมาอยู่ในเมืองไทยครอบครัวหนึ่งผ่านสายตาและความทรงจำที่แหว่งวิ่นจนเกือบไม่ปะติดปะต่อของผู้เล่าเรื่องที่เป็นสมาชิกในครอบครัวรุ่นหลังสะท้อนทั้งความเศร้าความสุขความแค้นความโลภความเห็นแก่ตัวความเสียสละความหวังอันเรืองรองและริบหรี่รวมทั้งอารมณ์ความรู้สึกอีกมากมายมหาศาลที่ขับเคลื่อนให้ชีวิตดำเนินต่อไป ผู้แต่ง วีรพร นิติประภา รางวัลซีไรต์(นวนิยาย) ปี2561